שמש מוף
שמש מוף מרחוק לי האירי,; עיר ציון היא מקום די חביב,; אבל איזו חברה, חי אוזיריס,; קרתנות, בטלנות, פרימיטיב.; הנביאים, ששפתם לא ברורה לי; מגפים את ראשי הקהל.; השרים המה פרובינציאלים; והמלך הוא פרובינציאל.; ומציק לי החום; ומוחי לא תופס; ונמאס לי פתאום; רעמסס!; זה נמאס, חי פרעה; וחי עשר מכות; ושבע פרות; שמנות ודקות.; לא לומר זאת בקול. שקט. הס.; אבל מה לעשות?; זה נמאס.; בשלמה מחלחל איזה וירוס,; משלים הוא כותב כל היום.; בלי הפסק מקלקל הוא פפירוס; מחבר איזה ספר איום.; לא קרבות תנינים על המים,; לא יינות של פרעה בגביעים.; רק מבוקר ועד בין ערביים; הלויים בשופר מריעים.; ומציק לי החום; ומוחי לא תופס; ונמאס לי פתאום; רעמסס!; זה נמאס, חי פרעה; וחי עשר מכות; ושבע פרות; שמנות ודקות.; לא לומר זאת בקול. שקט. הס.; אבל מה לעשות?; זה נמאס.; 